– З Ерэвана ўсе мы прывезлі шмат уражанняў. Першае – гэта гасціннасць людзей, якія нас сустракалі. Дзякуй арганізатарам за выдатна прадуманую экскурсійную праграму, сытныя сняданкі, абеды і вячэры са стравамі армянскай кухні (што немалаважна для адчування каларыту гэтай краіны). Другое – чуласць і дабрыня, клопат і прыстойнасць армян, якія таксама не маглі застацца незаўважанымі. Яшчэ адзначу важнасць абмену педагагічным вопытам на міжнародным узроўні.